Քոլին Օ'Դոնոհյու

**Քոլին Արթուր Ջեֆրի Օ'Դոնոհյու** (, ), իռլանդացի դերասան և երաժիշտ։ Առավել հայտնի է իր Կապիտան Հուկ/Կիլիան Ջոնսի դերով Մի անգամ հեքիաթում հեռուստասերիալում։

## Կենսագրություն
Քոլին Օ'Դոնհյուն՝ Քոն և Մերի Օ'Դոնոհյուների տղան, ծնվել և մեծացել է Լաութի կոմսության Դրոհեդա քաղաքում, կաթոլիկ ընտանիքում։ ՈՒնի եղբայր՝ Ալեն Օ'Դոնոհյուն։ Նա սովորել է Դանդոլկի վարժարանում, հետո ընդունվել է Դուբլինի The Gaiety School of Acting դերասանական դպրոց։ 16 տարեկանում Օ'Դոնոհյուն 1 ամսով մեկնել է Փարիզ ֆրանսերեն սովորելու համար։

## Կարիերա
Քոլինի սկզբնական կարիերան կապված էր ինչպես թատրոնի, այնպես էլ հեռուստատեսության հետ Իռլանդիայում և Մեծ Բրիտանիայում։ Որպես Բավարիայի դուքս Ֆիլիպ՝ 2009 թ.-ին նա հայտնվեց պատմական Թյուդորները հեռուստասերիալի երրորդ եթերաշրջանում։ 2011 թ.-ին Քոլինը հայտնի դերասան Էնթոնի Հոփքինսի հետ նկարահանվեց «Ծիսակարգը» ("The Rite") միստիկ դրամայում, որը նրա առաջին հոլիվուդյան ֆիլմն էր։ 2012 թ.-ին նա նկարահանվում է ամերիկյան Մի անգամ հեքիաթում հեռուստասերիալի երկրորդ եթերաշրջանում։ Նրա Կապիտան Հուկ/Կիլիան Ջոնսի դերը սկզբում երկրորդական կերպար էր, մինչև պաշտոնապես հայտարարվեց, որ նա կլինի հիմնական դերասաններից մեկը՝ եթերաշրջանի երկրորդ կեսից սկսած։ 2014 թ.-ին Օ'Դոնոհյուն ստացավ երաժիշտ Բրենանի դերը «Փոշոտ փոթորիկը» ("The Dust Storm") ֆիլմում։

2015 թ.-ին Քոլին Օ'Դոնոհյուն նկարահանվում է Քրիստինա Փերրիի «Բառեր» ("The Words") կոչվող տեսահոլովակում։

Քոլին Օ'Դոնոհյուն իռլանդական «The Enemies» կոչվող նվագախմբի անդամ էր։ Խումբը ձևավորվել է 2003 թ.-ին Օ'Դոնոհյուի ու նրա մտերիմ ընկերոջ՝ Ռոնան ՄակՔուիլանի կողմից։ Քոլինը նվագում էր կիթառ ու երգում բեքվոկալում։ 2013 թ.-ի մայիսին նա հայտարարեց, որ թողնում է խմբում ունեցած պարտավորությունները Մի անգամ հեքիաթում հեռուստասերիալի իր աշխատանքային գրաֆիկի պատճառով։

2003 թ.-ին Քոլին Օ'Դոնոհյուն «Դեպի տուն Սուրբ Ծնունդին» ֆիլմում Նորմանի դերի համար Իռլանդական կինոյի և հեռուստատեսության մրցանակաբաշխության կողմից (1st Irish Film & Television Awards) արժանացավ պարգևի «Լավագույն նոր տաղանդ» անվանակարգում
:

## Անձնական կյանք
2009 թ.-ի հուլիսի 2-ին Քոլին Օ'Դոնոհյուն ամուսնացել է Հելեն Օ'Դոնոհյուի հետ, ով մասնագիտությամբ ուսուցչուհի է։ Նրանք ունեն որդի՝ Էվանը (ծնվ. 2013 թ., օգոստոսի 1) ։ 
Օ'Դոնոհյուն չի պատրաստվում տեղափոխվել Լոս Անջելես կամ Վանկուվեր, որտեղ նկարահանվում Մի անգամ հեքիաթում հեռուստասերիալը։ Նա բացատրում է. «Դուք չգիտեք, թե ինչ հանգամանքներ ի հայտ կգան, այսպիսով՝ դժվար է այդպիսի որոշում կայացնել ու տեղափոխվել որևէ տեղ երկու կամ երեք տարով... Ինչ էլ պատահի, Դրոհեդան միշտ կմնա իմ տունը, որովհետև այնտեղ են իմ ընկերներն ու ընտանիքը»։

## Ֆիլմագրություն
* 2016 - Ինչ դեռևս մնում է/What Still Remains (Փիթեր)
* 2016 - Քերրի Փիլբի/Carrie Pilby (պրոֆեսոր Հարրիսոն)
* 2016 - Փոշոտ փոթորիկը/The Dust Storm (Բրենան)
* 2012-այժմ - Մի անգամ հեքիաթում (հեռուստասերիալ)/Once Upon a Time (Կապիտան Հուկ/Կիլիան Ջոնս, հիմնական դեր)
* 2012 - Թաքստոց 24/Storage 24 (Մարկ)
* 2011 - Ծիսակարգը/The Rite (Մայքլ Կովակ)
* 2011 - Նույնացում/Identity (Ջոն Բլում)
* 2009 - Թյուդորներ (հեռուստասերիալ)/The Tudors (Բավարիայի դուքս Փիլիպ, 1 սերիա)
* 2009 - Խենթ դեկտեմբերներ/Wild Decembers	
* 2009 - The Euthanizer հեռուստասերիալ (Բեն)
* 2006-2008 - Կլինիկան (հեռուստասերիալ)/The Clinic (Քոնոր Էլիոթ, 11 սերիա)
* 2006 - 24/7 (Նիկ)
* 2005 - Հեքիաթ-քաղաք (հեռուստասերիալ)/Fair City (Էմմեթ Ֆիթցգերալդ, 3 սերիա)
* 2005 - Ապացույց (հեռուստասերիալ)/Proof (Ջեյմի, 2 սերիա)
* 2004 - Սերը թմրանյութ է (հեռուստասերիալ)/Love Is the Drug (Փիթեր, 2 սերիա)
* 2003 - Call Girl(Բրենդան)
* 2002 - Դեպի տուն Սուրբ Ծնունդին/Home for Christmas (Նորման Քուեսթեդ)
* 2001 - Ապստամբ սիրտ (հեռուստասերիալ)/Rebel Heart (Ռոու, 1 սերիա)

## Արտաքին հղումներ
* 
* 
* Քոլին Օ'Դոնոհյու Instagram կայքում
* 

## Ծանոթագրություններ

Կատեգորիա:21-րդ դարի երգիչներ
Կատեգորիա:Իռլանդացի դերասաններ
Կատեգորիա:Իռլանդացի երաժիշտներ
Կատեգորիա:Իռլանդացի երգիչներ
Կատեգորիա:Իռլանդացի կինոդերասաններ